Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Fit-12 ta' Novembru 2013, il-Parlament Malti għadda emendi għall-Att dwar iċ-Ċittadinanza Maltija (il-Kap. 188 tal-Liġijiet ta' Malta) biex jippermetti li ċ-ċittadinanza Maltija u tal-UE tinbigħ lil ċittadini ta' pajjiżi terzi. L-ismijiet taċ-ċittadini ta' pajjiżi terzi li jixtru ċ-ċittadinanza se jinżammu sigrieti, u dawn il-persuni ma jkollhom l-ebda obbligu jirrisjedu, iżuru, jaħdmu jew jinvestu f'Malta jew fi kwalunkwe Stat Membru ieħor tal-UE. Filwaqt li ċ-ċittadinanza tikkunsidraha bħala materja ta' kompetenza nazzjonali, il-Kummissjoni temmen li l-fatt li din il-lista ta' ċittadini ġodda tal-UE se tinżamm sigrieta jaqbel mal-ispirtu tat-Trattat tal-Unjoni Ewropea, u partikolarment tal-Artikolu 10(3) tiegħu li jistabbilixxi li d-deċiżjonijiet "għandhom jittieħdu b'mod kemm jista' jkun miftuħ u qrib iċ-ċittadin"? Il-Kummmissjoni taf bi kwalunkwe Stat Membru ieħor li jbigħ iċ-ċittadinanza tiegħu bla ebda rekwiżit ta' residenza, investiment fit-tul, rabtiet mal-Unjoni, jew ħtieġa li dak li jkun jirfes it-territorju tal-UE? Wara l-approvazzjoni tal-Montenegro bħala pajjiż kandidat għas-sħubija fl-UE, il-Financial Times irrapportat li "Brussell xejret bandiera ħamra daqshiex fuq il-bejgħ tal-passaporti", u żiedet tgħid: Minkejja l-apparenza ġdida imma superfiċjali ta' proċessi regolari, l-awtoritajiet qed jerġgħu joħolqu opportunità oħra għall-korruzzjoni. Uffiċjali tal-UE jwissu li, jekk il-Montenegro jibqa' għaddej bl-iskema tiegħu dwar il-passaporti, iċ-ċittadini tiegħu jistgħu jitilfu d-dritt li jivvjaġġaw bla viżi fiż-żona ta' Schengen". Il-Kummissjoni tista' tikkonferma li ddiskutiet l-iskema tal-Montenegro dwar il-passaporti, u jekk iva, x'irriżulta minn dawk id-diskussjonijiet? Il-Kummissjoni hija fil-qagħda li sserraħ ras il-popolazzjoni ta' Malta li, għal min għandu passaport Malti, din l-iskema mhi se jkollha l-ebda impatt fuq l-ivvjaġġar fi ħdan iż-żona ta' Schengen? X'inhuma l-implikazzjonijiet ta' din il-liġi Maltija ġdida f'dak li jirrigwarda l-ġlieda tal-UE kontra t-terroriżmu, il-kriminalità serja u organizzata, u l-ġlieda kontra l-ħasil tal-flus fil-livell tal-UE? Ladarba Malta għaddejja minn Proċedura ta' Żbilanċ Eċċessiv, il-Kummissjoni kif sejra tinvestiga l-implikazzjonijiet baġitarji ta' din l-iskema l-ġdida? Il-Kummissjoni tirreferi lill-Onorevoli Membru għat-tweġiba tagħha għall-Mistoqsija parlamentari E-13318/13. Fit-tweġiba tagħha għall-Mistoqsija bil-Miktub Prijoritarja P-012660/2013, il-Kummissjoni indikat li l-awtoritajiet nazzjonali kompetenti għandhom jikkonsultaw mal-pubbliku dwar il-pjanijiet ta' azzjoni proposti u li, skont l-Artikolu 9 tad-Direttiva 2002/49/KE, l-Istati Membri huma obbligati li jqassmu pubblikament il-mapep akustiċi u l-pjanijiet ta' azzjoni. B'rabta ma' dan, il-Kummissjoni tista' tipprovdi l-mappa akustika għar-raħal tal-Iklin f'Malta (li kellha tkun sottomessa lill-Kummissjoni mill-awtoritajiet rilevanti f'Malta), b'attenzjoni partikolari għat-triq prinċipali "Triq il-Wied" li tgħaddi eżatt minn dan ir-raħal residenzjali? X'inhi l-analiżi tal-Kummissjoni tal-livelli tal-ħsejjes f'dan il-qasam? Liema pjan ta' azzjoni qed jiġi propost mill-awtoritajiet nazzjonali kompetenti biex jimmaniġġjaw il-livelli tal-ħsejjes ambjentali ġġenerat mill-volumi għolja ta' traffiku fi Triq il-Wied biex jagħmilhom aċċettabbli għal raħal residenzjali? Malta ressqet il-mapep tal-istorbju għall-agglomerazzjoni tal-Belt Valletta, inklużi l-mapep tal-istorbju u pjan ta' azzjoni għal Triq il-Wied. Dawn huma disponibbli fis-sit elettroniku li ġej: http://noise.eionet.europa.eu/viewer.html. Id-dejta mhix ipproċessata tista' titniżżel ukoll minn fuq: http://cdr.eionet.europa.eu/mt/eu/noise/df8. Malta ressqet ukoll is-sommarju tal-pjan ta' azzjoni previst mill-Artikolu 10 tad-Direttiva 2002/49/KE: http://cdr.eionet.europa.eu/mt/eu/noise/df10/envurzy5q/Data_Flow_7_Supplementary_report.pdf. Il-pjan ta' azzjoni sħiħ huwa disponibbli fuq: http://www.mepa.org.mt/noise-action-plan. Il-pjan ta' azzjoni, kif ukoll is-sommarju tiegħu, fihom informazzjoni dwar il-konsultazzjonijiet pubbliċi li ġew organizzati. Rigward l-aċċettabbiltà tal-livelli ta' storbju, id-Direttiva 2002/49/KE ma tistipulax limiti ta' storbju: dawn huma stabbiliti fuq livell nazzjonali, u l-Kummissjoni ma tistax tesprimi fehma fuq dan l-aspett. Il-Kummissjoni qiegħed tieħu sehem fil-proċess ta' reviżjoni tal-Linji Gwida Komunitarji dwar l-Istorbju, immexxi mid-WHO. Ir-riżultati mistennija jaslu sa tmiem l-2014. Dawn il-linji gwida se jipprovdu ħarsa komprensiva lejn l-effetti potenzjali ta' livelli differenti ta' storbju fuq saħħet il-bniedem. Intant, l-informazzjoni disponibbli hawnhekk aktarx tkun ta' interess:
Extracted from C_273_2014.html